Diari Oficial de la Generalitat Valenciana


Sumari del DOGV 7228, del 06-03-2014 (2014/1854)

RESOLUCIÓ de 28 de febrer de 2014, de la Conselleria d'Educació, Cultura i Esport, per la qual es modifica l'autorització per canvi en el cicle, etapa o nivell educatiu per als quals va ser autoritzat, d'acord amb l'article 13.2 del Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer, el centre docent privat d'Educació Infantil Bamby-Abade, de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7228

Data del DOGV
:   06-03-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/1854


Data del document
:   28-02-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 28 de febrer de 2014, de la Conselleria d'Educació, Cultura i Esport, per la qual es modifica l'autorització per canvi en el cicle, etapa o nivell educatiu per als quals va ser autoritzat, d'acord amb l'article 13.2 del Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer, el centre docent privat d'Educació Infantil Bamby-Abade, de València. [2014/1854]  
L'expedient ha sigut iniciat a instància del representant de la titularitat del centre docent privat d'Educació Infantil Bamby-Abade, número de codi 12396877, de València, que sol·licita la supressió del segon cicle d'Educació Infantil i l'autorització del primer cicle.  
  
La Direcció General de Centres i Personal Docent va emetre un informe favorable, de 25 de juliol de 2013, respecte a l'adequació de les instal·lacions proposades, quant a espais educatius, de conformitat amb la normativa aplicable.  
Vista la proposta favorable, de data 24 de gener de 2014, de la direcció territorial competent en matèria educativa, que inclou els informes de la Unitat Tècnica de Construccions, respecte a les instal·lacions, i de la Inspecció d'Educació, respecte al professorat i les titulacions respectives, de conformitat amb la normativa aplicable.  
Vistes la Llei Orgànica 8/1985, de 3 de juliol, reguladora del Dret a l'Educació (BOE 159, 04.07.1985); la Llei Orgànica 2/2006, de 3 de maig, d'Educació (BOE 106, 04.05.2006); el Decret 2/2009, de 9 de gener, del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana (DOCV 14.01.2009), i el Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries (BOE 09.04.1992), modificat pel Reial Decret 131/2010, de 12 de febrer (BOE 12.03.2010).  
Vista la proposta de data 19 de febrer de 2014, del director general de Centres i Personal Docent, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
  
Primer  
Modificar l'autorització del centre que a continuació s'indica, en els termes que s'especifiquen:  
  
Denominació genèrica del centre: centre d'Educació Infantil de primer cicle.  
Denominació específica del centre: Bamby-Abade.  
Titular: María Victoria Clemente González.  
Domicili: c/ General Gil Dolz, núm. 12.  
Localitat: València (46917).  
Província: València.  
Codi: 68642997.  
Modificació que s'autoritza:  
Canvi en el cicle, etapa o nivell educatiu per als quals va ser autoritzat, per supressió del segon cicle d'Educació Infantil, i autorització del primer cicle, de manera que el centre queda configurat, en la seua totalitat, amb la composició següent:  
- 1 unitat d'Educació Infantil, primer cicle, distribuïda així:  
- 1 unitat per a escolars de dos a tres anys, amb 15 places escolars.  
  
  
Segon  
Esta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
Esta resolució tindrà efectes des de la data en què es dicta; no obstant això, es considera que els seus efectes acadèmics fan referència al curs escolar 2013-2014.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE 167, 14.07.1998), contra este acte, que posa fi a la via administrativa, es podrà interposar un recurs potestatiu de reposició o directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de notificar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de notificar-se.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Comunitat Valenciana.  
  
València, 28 de febrer de 2014.- La consellera d'Educació, Cultura i Esport: María José Catalá Verdet.